b'\n_START_ARTICLE_\nMikkel Agger\n_START_SECTION_\nThisted FC\n_START_PARAGRAPH_\nP\xc3\xa5 Aggers 17-\xc3\xa5rs f\xc3\xb8dseldag i 2009, skrev han under p\xc3\xa5 sin f\xc3\xb8rste professionelle kontrakt. Trods sin unge alder blev han en vigtig spiller for Thisted. Han scorede bl.a. fire m\xc3\xa5l i 7-0 sejren over Middelfart._NEWLINE_I sommeren 2011 tr\xc3\xa6nede den unge bomber med Aab i en uge.\n_START_SECTION_\nEsbjerg fB\n_START_PARAGRAPH_\nEften en vellykket pr\xc3\xb8vetr\xc3\xa6nings-periode, skiftede den 19-\xc3\xa5rige angriber den 3. august 2011 til Esbjerg. Her skrev han under p\xc3\xa5 en 4-\xc3\xa5rig kontrakt._NEWLINE_Den 27. juni 2014 fik Agger oph\xc3\xa6vet sin kontrakt med Esbjerg. Cheftr\xc3\xa6ner Niels Frederiksen sagde f\xc3\xb8lgende mht. oph\xc3\xa6vningen af kontrakten: "Udsigten til spilletid fremover er ogs\xc3\xa5 begr\xc3\xa6nset her i EfB, s\xc3\xa5 vi blev enige om, at det var bedst for begge parter, at vores veje nu skilles. En ung og talentfuld spiller som Mikkel Agger skal have mere spilletid, end vi kan tilbyde. Vi er dog rigtig glade for Mikkel Aggers tid i EfB, hvor han har haft en professionel tilgang til tingene, ogs\xc3\xa5 selvom han altid ikke var den f\xc3\xb8rste spiller p\xc3\xa5 holdkortet, s\xc3\xa5 havde han den helt rigtige indstilling."\n_START_SECTION_\nVendsyssel FF\n_START_PARAGRAPH_\nDen 13. august 2012 bekr\xc3\xa6ftede Vendsyssel p\xc3\xa5 klubbens hjemmeside, at de have lejet Mikkel Agger i resten af efter\xc3\xa5rss\xc3\xa6sonen. Han spillede i alt 7 ligakampe for klubben, og scorede 3 m\xc3\xa5l.\n_START_SECTION_\nAC Horsens\n_START_PARAGRAPH_\nEfter Agger ikke fik sit ventede gennembrud i Esbjerg fB, lejede Horsens Agger den 2. september 2013 indtil sommeren 2014._NEWLINE_Han spillede i alt 19 kampe for klubben og scorede to m\xc3\xa5l, inden han i sommerpausen vendte tilbage til Esbjerg fB.\n_START_SECTION_\nThisted FC\n_START_PARAGRAPH_\nEftersom Agger stod uden kontrakt, hentede hans tidligere arbejdsgivere, Thisted FC, Agger tilbage. Dette skete den 25. juli 2014.\n_START_SECTION_\nSarpsborg 08 FF\n_START_PARAGRAPH_\nI vinteren 2018 blev det offentliggjort, at Agger var blevet solgt til Sarpsborg 08 FF i Norge efter han havde v\xc3\xa6ret med til at f\xc3\xa5 Thisted FC til tops i 1. Division i efter\xc3\xa5ret forinden.'